Karen-Marie Ellefsen

Karen-Marie Ellefsen (født 1950) er en norsk sportsjournalist, reporter og programleder som var ansatt i NRK-sporten i drøyt 40 år.

Hun var fast ansatt i NRK fra 1. oktober 1979 til hun gikk av med pensjon i 2020. Hun arbeidet også frilans for kanalen som student i tjueårene. Hun var programleder og kommentator i NRK-sporten, og kommenterte friidrett (Golden League, Diamond League, mesterskap osv.) sammen med Jann Post, og tidligere Lars Lystad. Hun har også kommentert turn i en årrekke.*

Ellefsen gikk på Ringerike gymnas, Skjeberg Folkehøyskole og Universitetet i Oslo før hun gikk på Norsk journalisthøgskole i Oslo.

 Sportskommentator 
Ellefsen startet som frilans produksjonsassistent i NRK Sporten og i Dagsrevyen i 1973. Hun hadde sin debut som programleder i 1978, da hun var ansatt som sommervikar. Hun ble fast ansatt i 1979.

Ellefsen fikk sin første store oppgave under sommer-OL i Moskva 1980. Hun har siden kommentert olympiske sommerleker, samt vært programleder for NRK på Lillehammer i 1994, Nagano 1998 og Vancouver 2010. Ellefsen har stor interesse for friidrett og har bidratt for NRK på alle EM og VM i friidrett siden 1987. Hun har også vært reporter under ski-VM i Holmenkollen i 1982, Trondheim 1997, Ramsau i 1999 og Holmenkollen i 2011. Ellefsen har også kommentert hurtigløp på skøyter under Allround-NM 1983 for herrer i NRKs dekning av norgesmesterskapet. med 23min 53sek inkludert med kommentarer fra NRKs Karen-Marie Ellefsen.

Hun kommenterte åpnings- og avslutningsseremonien i vinter-OL 2022 i Beijing for Discovery.

 Utmerkelser 
Ellefsen fikk hedersprisen under Gullruten 2011.

Hun mottok Kongens fortjenstmedalje i august 2020.

 Referanser 

 Eksterne lenker 



Kategori:Norske TV-programledere
Kategori:Norske sportsjournalister
Kategori:Programledere for NRK TV
Kategori:Vinnere av Gullrutens hederspris
Kategori:Kongens fortjenstmedalje i sølv
Kategori:Personer fra Sør-Aurdal kommune